Winnie se goed word verkoop vir skuld | Die Vryburger
Winnie se goed word verkoop vir skuld
May 14, 2013 - Nuus - 2 comments
Winnie Mandela se kunswerke, meubels en 'n spoggerige silwer teestel word eersdaags opgeveil om skuld te betaal.
Sy het nagelaat om R20,000 verblyfkoste aan Abbotts College te betaal vir haar susterskind.
Die Johannesburgse landdroshof het op 6 Mei 2011 'n bevel teen haar uitgereik en Alan Levy Attorneys het 'n kennisgewing uitgereik van die veiling wat volgende week by haar huis in Maselistraat, Orlando-Wes, Soweto, gehou word.
Van die items wat opgeveil sal word, sluit in sowat 50 skilderye, 'n ronde tafel en vier stoele, 'n ander ronde tafel met 10 stoele, en 'n spog 24-stuk silwer teestel, talle boeke en beeldhouwerke.
2 thoughts on "Winnie se goed word verkoop vir skuld"
Gerrie Venter May 15, 2013 at 7:15 am
Om arm aan geld te wees is niks in verglyking met geestelike bankrotskap nie.
DuP du Plessis May 15, 2013 at 11:39 am
Ek wonder hoeveel vanhaar weelde het sy destyds verkry deur haar betrokkenheid by die vernietiging van Saambou-Bank en -Bougenootskap.